На основу члана 60. став 1. тачка 1) Закона о јавним набавкама („Службени гласник РСˮ, бр. 124/12, 14/15 и 68/15), Министарство омладине и спорта и град Лесковац, као наручиоци, објављују

ПОЗИВ ЗА ПОДНОШЕЊЕ ПОНУДА

у отвореном поступку јавне набавке број 1.3.3/2018, О 2

Назив наручиоца

Република Србија, Министарство омладине и спорта.

Адреса:Булевар Михајла Пупина број 2, Београд,

Интернет страница: [www.mos.gov.rs](http://www.mos.gov.rs)

Врста наручиоца: Орган државне управе

и

Град Лесковац

Адреса: Пана Ђукића 9-11, Лесковац

Интернет страница www.gradleskovac.org

Врста наручиоца: Једнициа локалне самоуправе

Врста поступка јавне набавке: Отворени поступак

Врста предмета: Радови

Природа и обим радова: Радови на завршетку изградње Дома Партизана у Лесковцу, ОРН: 45212225-9 Радови на изградњи спортских дворана. Објекат се налази на кат.парцели број 7815/1 К.О. Лесковац.

Процењена вредност јавне набавке: Процењена вредност јавне набавке број 1.3.3/2018 је 66.040.640 динара.

Критеријум за доделу уговора: најнижа понуђена цена.

Конкурсна документације се може преузети у електронском облику и објављена је на Порталу јавних набавки и интернет страници Министарства омладине и спорта www.mos.gov.rs.

Понуду доставити на адресу: Министарство омладине и спорта, Булевар Михајла Пупина број 2, Нови Београдса назнаком: ,,Понуда за јавну набавку радова на завршетку изградње Дома Партизана у Лесковцу, ЈН број 1.3.3/2018 - НЕ ОТВАРАТИ”.

На полеђини коверте (пошиљке) навести назив и адресу понуђача, особа за контакт и број телефона за контакт.

Понуда се сматра благовременом уколико се прими од стране Министарства омладине и спорта до 19. јуна 2018. године до 12 часова.

Јавно отварање понуда ће се обавити последњег дана истека рока за подношење понуда односно дана 19. јуна 2018. године са почетком у 12,15 часова, у просторијама Министарства омладине и спорта, канцеларија број 6, приземље.

У поступку отварања понуда могу активно учествовати само овлашћени представници понуђача. Представници понуђача пре почетка јавног отварања понуда су дужни да Комисији за јавну набавку предају писано овлашћење за учешће у поступку јавног отварања понуда печатирано и потписано од стране овлашћеног лица представника понуђача.

Одлука о додели уговора ће бити донета у року од два дана од дана израде извештаја о стручној оцени понуда.

Особe за контакт: Весна Благојевић, дипл.инж.грађ, email адреса: vesna.blagojevic@mos.gov.rs.